cyanic-selkie/wikianc huggingface dataset:
לוסי הייל
ביוגרפיה
הייל נולדה בממפיס, טנסי לג'ולי נייט ופרסטון הייל. אמה היא אחות מוסמכת. הייל נקראה על שם אחת מסבתותיה. יש לה אחות גדולה, מגי, אחות חורגת, קירבי, ואח חורג, ווס. בילדותה למדה הייל בחינוך ביתי, ולקחה שיעורי משחק ופיתוח קול.
ב-2012 חשפה שסבלה בילדותה מהפרעות אכילה שחזרו ב-2011, מהן החלימה.
American Juniors
בשנת 2003 היא הופיעה לראשונה בטלוויזיה כמתמודדת בתוכנית הריאליטי "American Juniors", שהיא גרסה של אמריקן איידול לילדים. בין השירים איתם הופיעה בתוכנית: "I Surrender" של סלין דיון, "I'm Gonna Make You Love Me" של The Temptations, "Make It Easy on Yourself" של דיון וורוויק, "Breaking Up Is Hard to Do" של ניל סדקה ו-"Call Me" של להקת בלונדי. הייל סיימה במקום הרביעי בגמר התכנית, וחלק מקבוצה בעלת אותו שם "American Juniors", הוקמה עם חמשת המסיימים הראשונים, אך הקבוצה התפרקה בשנת 2005, לאחר שני אלבומים. לאחר התכנית היא עברה ללוס אנג'לס.
משחק
בשנת 2005 החלה הייל להיבחן לתפקידי משחק וקיבלה תפקיד אורח בסדרת הטלוויזיה "מדריך ההישרדות של נד" ולאחר מכן, בסדרת הטלוויזיה "דרייק וג'וש", ובתוכניות טלוויזיה אחרות כמו "The O.C." ו"איך פגשתי את אמא". הייל הופיעה בשני פרקים של סדרת הילדים האמריקאית "המכשפים מוויברלי פלייס".
הייל הופיעה בחידוש הטלוויזיוני לסדרה "האישה הביונית" בתור בקה סומרס, אחותה הצעירה של הדמות הראשית, ג'יימי סומרס (מישל ריאן). הופעת הבכורה הקולנועית שלה הייתה בסרט "אחוות הג'ינס 2" בתור אפי, אחותה הקטנה של לינה קליגריס (אלקסיס בלדל). לאחר מכן כיכבה בסדרה "ילדות שמנת" של רשת הטלוויזיה The CW לצד אשלי ניוברו וג'ואנה גארסיה, וכיכבה בסרט הטלוויזיה "מלחמת בנות הקולג'" של רשת Lifetime.
בשנים 2010–2017 כיכבה בתפקיד ראשי כאריאה מונטגומרי בסדרת הטלוויזיה "שקרניות קטנות", המבוססת על סדרת הספרים של שרה שפרד. בינואר 2010 הופיעה בתפקיד אורח ב-"CSI: מיאמי". באותה השנה, זכתה בפרס בחירת הנוער לכוכבת הטלוויזיה של הקיץ.
בשנת 2011, לוהקה לתפקיד הראשי בסרט "סיפור סינדרלה: היה היה שיר", והופיעה בתפקיד קטן בסרט "צעקה 4".
הייל אירחה פרק של "Punk'd", שבו היא מתחה בהצלחה את איאן הרדינג, ונסה הדג'נס וג'וש האצ'רסון.
הייל שיחקה בתפקיד הראשי במותחן "מת או חובה" שיצא לאקרנים ב-2018. באותה השנה, כיכבה בעונה היחידה של סדרת הטלוויזיה של The CW, "Life Sentence", בתפקיד הראשי כסטלה אבוט, אישה שאובחנה בטעות כחולה סופנית.
בשנת 2020, כיכבה בתפקיד הראשי בסדרה קייטי קין, של The CW, בתפקיד קייטי, עובדת בחנות בגדים שרוצה להפוך למעצבת מפורסמת.
בשנת 2020 שיחקה בסרט העל-טבעי "אי האשליות", לצד מגי קיו.
סלובניה באירוויזיון
סלובניה נטלה חלק באירוויזיון כ-28 פעמים החל מהצטרפותה לתחרות ב-1993 כמדינה עצמאית והיא נעדרה מהתחרות פעמיים ב-1994 ו-2000. סלובניה מעולם לא ניצחה בתחרות, מעולם לא סיימה את התחרות בתור אחת מחמש המדינות המובילות בגמר והישגה הטוב ביותר בגמר התחרות הוא המקום השביעי אותו השיגה פעמיים ב-1995 ו-2001.
לוסי הייל
מוזיקה
הייל מעידה כי מוזיקה היא "האהבה הראשונה" שלה. ההשפעות המוזיקליות שלה הן שאניה טוויין, פיית' היל ודיקסי צ'יקס' אבל מה שהצית את התעניינותה במוזיקה היה "Baby One More Time Tour..." של בריטני ספירס. כריסטיאן בוש מלהקת הקאנטרי "שוגרלנד" אמר: "היא נשמעת כמו קארי אנדרווד - חזקה עם צד בלוז וצד פופ. והרבה כמו פיית' היל". היא גם הקליטה שירים לפסקול של "סיפור סינדרלה: היה היה שיר". לאורך הקריירה שלה, הופיעה הייל בסרטוני מוזיקה עם אמנים: "She Burns" של המוזיקאי הצפון אירי פוי ואנס, "Lose Control" של צ'ייס ג'ורדן, ו-"Come Back Down to Earth" של ג'קסון האריס. היא שימשה גם כזמרת גיבוי של הזמרת קרלי פירס.
סלובניה באירוויזיון
היסטוריה
בין התחרויות בשנים 1961-1991, סלובניה הייתה מיוצגת תחת הרפובליקה הפדרלית הסוציאליסטית של יוגוסלביה ארבע פעמים מתוך עשרים ושבע פעמים בהן יוגוסלביה נטלה חלק בתחרות, כאשר הישגה הטוב ביותר בתחרות היה המקום השביעי עם 9 נקודות בתחרות ב-1966.
לוסי הייל
מוזיקה
בשנת 2012 חתמה על חוזה הקלטות עם חברת "הוליווד רקורדס".
ב-3 ביוני 2014 יצא אלבום הבכורה "Road Between", מתוכו יצאו הסינגלים "You sound good to Me" ו-"Lie a Little Better" באותה שנה. האלבום קיבל ביקורות מעורבות והגיע למקום ה-14 במצעד בילבורד 200.
בהמשך, הקליטה הייל שני שירים "Mistletoe" ו-"You're Here" באלבום חג המולד "A Christmas Christmas", שיצא בדצמבר 2017.
סלובניה באירוויזיון
היסטוריה
בתחרות "העפלה למילסטריט" שנערכה ב-3 באפריל 1993 בסלובניה, ליובליאנה, הגיעה סלובניה למקום הראשון עם 54 נקודות עם השיר "Tih deževen dan" אשר בוצע בשפה הסלובנית על ידי להקת "1X Band", והבטיחה את מקומה בתחרות ב-1993.
ב-1993, נציגתה של סלובניה, להקת "1X Band", הגיעה למקום ה-22 עם 9 נקודות.
הישגים
סלובניה נטלה חלק בתחרות כ-28 פעמים: מתוכן היא הגיעה פעמיים למקום השביעי בגמר התחרות שהוא הישגה הטוב ביותר בתחרות. הפעם הראשונה הייתה ב-1995 כאשר דריה שבייגר הופיעה עם השיר "Prisluhni mi" שסיים את גמר התחרות עם 84 נקודות. סלובניה הגיעה למקום השביעי בפעם השנייה ב-2001 כאשר נושה דרנדה הופיעה עם השיר "Energy" שסיים את גמר התחרות עם 70 נקודות.
סלובניה היא אחת הרפובליקות היוגוסלביות הפחות מוצלחות של התחרות, כאשר היא מעולם לא ניצחה בתחרות, מעולם לא סיימה את התחרות בתור אחת מחמש המדינות המובילות בגמר התחרות, כשלה מספר פעמים לצלוח את שלב הסינון המקדים של איגוד השידור האירופי וכשלה מספר פעמים לעלות לגמר התחרות משלב חצאי-הגמר. מהחלת שלב חצאי-הגמר ב-2004 סלובניה הצליחה לעלות לגמר התחרות משלב חצאי-הגמר שבע פעמים ב-2007, 2011, 2014, 2015, 2018, 2019 ו-2023.
היעדרויות
סלובניה נעדרה משתי תחרויות אירוויזיון לאורך השנים:
עצרת כפולה
במתמטיקה, עצרת כפולה של מספר שלם ואי-שלילי n, היא מכפלת כל המספרים השלמים מ-1 ועד למספר n, שלהם אותה זוגיות כמו n. נהוג לסמן עצרת כפולה בצורה n!!.
העצרת הכפולה הוכנסה לשימוש במקור על מנת לפשט ביטויים של אינטגרלים טריגונומטריים המופיעים בגזירה של מכפלת ואליס. העצרת הכפולה נפוצה גם בביטויי נפח של היפר-ספרות (קבוצת נקודות במרחק קבוע מנקודת מרכז), ובבעיות קומבינטוריות.
הגדרה
הגדרתה המתמטית של העצרת הכפולה:
כאשר.
מהגדרה זו נגזר (כמכפלה ריקה) שהערך של עצרת כפולה של 0: 0!! = 1.
לדוגמה, לחישוב עצרת כפולה של 9:.
עבור n זוגי שווה עצרת כפולה ל: ואילו עבור n אי-זוגי שווה עצרת כפולה ל: סדרת הערכים של עצרת כפולה עבור המספרים הזוגיים n = 0, 2, 4, 6, 8, ... מתחילה ב סדרת הערכים של עצרת כפולה עבור המספרים האי-זוגיים n = 1, 3, 5, 7, ... מתחילה ב
עצרת כפולה בהשוואה לעצרת
העצרת של מספר n שונה מאפס יכולה להיות מנוסחת כמכפלה של שתי עצרות כפולות: מהעברת אגפים נקבל ביטוי רקורסיבי כללי לעצרת כפולה: כאשר המכנה מצמצם את הגורמים הלא רצויים במונה. (הניסוח האחרון תקף גם כאשר 0=n).
עבור מספרים זוגיים n=2k כאשר k ≥ 0 העצרת הכפולה ניתן לפישוט כ: עבור מספרים אי-זוגיים n=2k-1 כאשר k≥1 ניתן לבטא את העצרת הכפולה: בביטוי זה המכנה הראשון שווה ל(2k)!! ומבטל את הזוגיים במונה.
עבור מספרים אי-זוגיים ניתן לבטא את העצרת הכפולה גם באמצעות k-תמורות של 2k כך:
הרחבה לשליליים
העצרת הרגילה, כאשר מורחבת באמצעות פונקציית גמא, כקוטב בכל מספר שלילי, מונעת מעצרת להיות מוגדרת עבור מספרים אלו. עם זאת את העצרת הכפולה ניתן להרחיב עבור מספרים אי-זוגיים שליליים באמצעות היפוך נוסחת הנסיגה: ולקבל באמצעות נוסחת נסיגה הפוכה זו, −1!! = 1, −3!! = −1, ו −5!! = 1/3; מספרים שליליים אי-זוגיים בעלי ערך מוחלט גדול יותר הם שברים. בפרט כאשר n הוא מספר אי-זוגי מתקיים:
הרחבה למרוכבים
קיימת דרך אחרת להרחיב את ההגדרה של עצרת כפולה שמאפשרת הגדרה שלה עבור מרוכבים. גישה זו מבוססת על ההבחנה כי עבור מספר אי-זוגי חיובי z מתקיים:
מכך ניתן לגזור הגדרה חלופית ל-z!! עבור מספרים זוגיים אי-שליליים: כאשר הערך עבור 0!! יהיה: הביטוי עבור z!! מוגדר עבור מספרים מרוכבים, מלבד מספרים זוגיים שליליים. כאשר משתמשים בהגדרה זו, הנפח של היפר-ספרה n-ממדית שווה ל:
גרוניי
גרוניי הוא שמם של שני איים באיי שטלנד שבסקוטלנד.
גרוניי שבאיי סקריז החיצוניים
גרוניי (באנגלית: Grunay) הוא אי בלתי מיושב בקבוצת איי סקריז החיצוניים באיי שטלנד שבסקוטלנד. 60.41697°N, -0.74896°W
עד שנת 1972 היה האי מיושב מאחר ששכן בו שומר ומתפעל המגדלור של האי באונד סקרי הסמוך. בשנת 1972 הפך המגדלור למופעל אוטומטית, ומשרת שומר המגדלור התייתרה, והאי נעזב.
גרוניי שבקרבת מיינלנד
האי אינו שמורת טבע, אולם בעלי האי שומרים על אוכלוסיית ציפורי יסעורון אטלנטי המוגנת המקננת באי. באי מצוי מגדלור.
יוסי סאסי
יוסי סאסי (נולד ב-5 בפברואר 1975) הוא מוזיקאי ומפיק מוזיקלי ישראלי, המנגן במספר כלי מיתר שונים. כלי נגינה מפורסם שלו הוא "בוזוקיטרה" אותו הוא המציא. סאסי הוא הגיטריסט המוביל והמלחין של להקת המטאל אורפנד לנד מ-1991 עד ל-2014, ונמנה עם מייסדיה. לאחר עזיבתו את ההרכב התמקד בקריירת הסולו בה החל ב-2011. סגנונו הנקרא "רוק אוריינטלי" משלב בין מוזיקת רוק ומטאל לבין מוזיקת עולם ומוזיקה ים תיכונית.
שנים מוקדמות
סאסי נולד והתחנך בפתח תקווה. אביו היה כבאי ואמו עקרת בית. משפחת אביו של סאסי נהגה לנגן ולשיר מוזיקה מסורתית. סבו לדוגמה ניגן בעוד. בגיל 7 למד סאסי לנגן בחליל ושר באירועים חגיגיים בבית הספר. בגיל 14 התחיל לנגן בגיטרה והקדיש זמן רב ללימודי הנגינה. בגיל 17 עזב את לימודי התיכון שלו לטובת להקת אורפנד לנד, שהפכה לימים להיות אחת הלהקות המצליחות בתחומה. סאסי השלים השכלה האקדמאית בהמשך דרכו.
אורפנד לנד
סאסי היה בין המייסדים של להקת המטאל אורפנד לנד ובמשך כל שנות הפעילות שלה היה מוביל מרכזי בהלחנת שיריה והפקת אלבומי ההרכב. ההרכב שבמקור נוסד ב-1991 נקרא "Resurrection" ("תחייה"), אך שמו השתנה בהמשך. הלהקה החלה את דרכה דווקא כלהקת דום מטאל עם אלמנטים מזרחיים, אבל בהמשך סגנונה השתנה לסגנון ייחודי המשלב בין סגנון נגינה ערבית מסורתי לבין מטאל מתקדם, דת' מטאל ורוק. נושאי שיריה כוללים בין היתר דת (יהדות, נצרות ואסלאם) ורוחניות. להקתו של סאסי הגיעה הצלחה רבה בישראל, בטורקיה ובמדינות ערב.
ב-1994 הוציא ההרכב את אלבום הבכורה שלו Sahara, בו סאסי מנגן בעוד וגיטרה. באלבומה השני, El Norra Alila סאסי מנגן בגיטרה וחלק מבני משפחתו השתתפו כמוזיקאים אורחים.
כעבור כשנה לאחר הוצאת האלבום החמישי, ב-2014 הודיע סאסי על עזיבתו של ההרכב. הוא נימק את העזיבה בסיבות של צורך לפנות לדרך חדשה, אך טען שאינו פוסל את האפשרות לחזור לנגן עם הלהקה.
קריירת סולו
עוד במהלך חברותו בלהקת אורפנד לנד, סאסי פעל מחוץ לפעילות ההרכב. ב-2011 חבר למספר מוזיקאים בוגרי ברקלי מחוץ ללהקתו והוציא אלבום סולו בשם Melting Clocks. באלבום זה, אותו הפיק סאסי והלחין במלואו, ניגן במספר רב של כלי מיתר שונים וכתב את המילים לרוב השירים. באלבום זה השתתף בין היתר גיטריסט לשעבר של להקת מגאדת' מרטי פרידמן, והזמרת מרינה מקסימיליאן.
ב-2016 הוציא אלבום סולו שלישי, בשם Roots and Roads, שזכה לביקורות נלהבות בחו"ל, ובעקבותיו יצאה הלהקה למסע הופעות באירופה. האלבום גם הוגש ל Grammy consideration.
אלבומו הרביעי, שהוקלט באי סנטוריני ביוון על ידי אנסמבל בן 9 מוזיקאים הנקרא "אוריינטל רוק אורקסטרה", נקרא Illusion of Choice. אלבום זה שוחרר בתחילת 2018, ומשתתפים בו שוב אומנים שונים, לרבות הזמר Ross Jennings סולנה של להקת HAKEN, והזמרת אסתר ראדא.
ב- 2021, שוחרר אלבומו החמישי, Hear and Dare, ומשתתפים בו אומנים שונים, לרבות הזמר Mats Levén, הזמר Christos Dantis, ועוד.
ב- 2023, שוחרר אלבומו השישי, Prediluvian שפירושו "לפני המבול". באלבום זה משתתפים אמנים שונים, לרבות Ross Jennings סולנה של להקת HAKEN.
בנוסף לאלבומים, סאסי מבצע הופעות חיות עם אמנים רבים מישראל ומדינות אחרות. סאסי משתף פעולה עם אמנים שונים בפרויקט המכונה "אוריינטל רוק אורקסטרה", אותו יסד.
כלי נגינה וסגנון
סגנונו של סאסי משלב בין מוזיקה מזרחית לבין מוזיקה מערבית. בין כלי הנגינה שלו ניתן למצוא 17 כלים שונים בהם הוא מנגן, חלקם באים מן הרוק, כדוגמת גיטרה חשמלית וגיטרה אקוסטית וחלקם הם כלים מסורתיים ים תיכוניים שונים, כדוגמת ג'ומבוש, סאז, עוד, בוזוקי וצ'רנגו. בנוסף סאסי מנגן בכלי ייחודי אותו הוא בעצמו המציא, "בוזוקיטרה". כלי זה הוא מעין גיטרה כפולת צוואר, בה אחד הצווארים הוא בוזוקי והשני הוא גיטרה חשמלית, כלי זה נבנה על ידי בונה הגיטרות בנימין מילר. כלי זה הונדס במשך מספר שנים והורכב סופית ב-2014. הכלי בנוי כך שניתן לנגן בנפרד בכל צוואר או להפעיל את שניהם בו זמנית.
בנוסף לעבודתו בלהקת אורפנד לנד, שיתף סאסי פעולה עם אומנים רבים בישראל ובעולם. ביניהם מטאליקה, סטיב ואי, מרטי פרידמן, יהודה פוליקר, טל פרידמן, דויד ברוזה, רון "Bumblefoot" ת'אל ועוד.
השכלה אקדמאית ועיסוק בתחום המחשוב והסייבר
במקביל לקריירה המוזיקלית, עוסק סאסי בתחומים נוספים. סאסי למד לתואר ראשון במדעי המחשב באוניברסיטה הפתוחה ובהמשך תואר ראשון במנהל עסקים ותואר שני במשפטים באוניברסיטת בר-אילן, אותו השלים ב-2005.
בין השנים 1993–1996 עבד סאסי במחלקת המחשוב בטויס אר אס ובהמשך במשך שנתיים בחברת Routelink תוכנה כמנהל טכנולוגי. ב-1998 מונה למנהל מערכות מידע בחברת אוריין שנקר, והיה כשנה בתפקיד עד שעזב לטובת תפקיד מרכזי בחברת מיקרוסופט. במשך כ-8 שנים עבד בחברת מיקרוסופט במגוון תפקידים, האחרון כמנהל מחלקת הפתרונות הטכנולוגיים. בין היתר גם כתב כלי מערכת ששוחררו כחלק משרתי Windows. בין השנים 2007–2009 היה מנהל טכנולוגיות ראשי (CTO) בחברת טלדור וב-2009 מונה למשנה למנכ"ל ומנהל טכנולוגיות ראשי (CTO) בחברת ג'ובוקיט טכנולוגיות, תפקיד אותו מילא כשנה וזכה יחד איתה ב TechCrunch TC50 כ Best international startup. חברת Javelin Networks, בה היה שותף וחלק מה advisory board שלה, נמכרה בשנת 2018 לחברת סימנטק העולמית. החברה פיתחה פתרון ייחודי להגנה על רשתות באמצעות Deception מתקדם.
מ-2010 הרצה סאסי במסגרת חברת "ג'ון ברייס הדרכה" בנושאי טכנולוגיה (כמו גם בגופים אחרים, כגון הטכניון), וגם בנושאי מוזיקה והפקה, ובנוסף מרצה במכללת BPM בנושא תעשיית המוזיקה.
סאסי נחשב מומחה בטכנולוגיות מיקרוסופט והאקר עם התמחות באוטומציה וסקריפטים, עם דגש על טכנולוגית PowerShell ואבטחת מידע (סייבר).
דמנאת
דמנאת (נכתבת גם: דימנט, דמנאט, דמנת; בערבית: دمنات; בברברית: ⴷⴻⵎⵏⴰⵜ; באנגלית: demnate) היא עיר במרכז מרוקו.
מיקום והיסטוריה
העיר ממוקמת למרגלות הרי האטלס, בערך 110 ק"מ מזרחית לעיר מרקש.
נוסדה בשנת 1060. בסוף המאה ה-19 נסע שארל דה פוקולד למגרב וביקר בדמנאת, הוא מזכיר רובע יהודי גדול ומצא רק מילות שבח לעיירה הקטנה המונה כ-3,000 תושבים.
דמוגרפיה
נכון לשנת 2014 חיים בדמנאת 29,504 איש. הם דוברים שתי שפות עיקריות: ברברית וערבית, אך חלקם דובר גם צרפתית. האוכלוסייה משתייכת לדת האסלאם.
כלכלה
תעסוקת אנשי המקום מגוונת, אך המלאכות הנפוצות הן קדרות ואריגה. ויש העובדים בערי צפון מרוקו ובאירופה, כך שכלכלת המקום תלויה גם בשירותי העברת כספים.
מראות טבע
ההרים המקיפים את דמנאת בעלי מראות טבע היפים ביותר בדרום כולו. העיר מוקפת הרים יפהפיים, כרמי זיתים, ואטרקציות טבעיות מצויות בקרבת מקום, בהן עקבות של דינוזאורים ומפלי אוזוד.
ראשית התיישבות היהודים בדמנאת
המסורת של יהודי דמנאת גורסת כי אבותיהם הגיעו לשם סביב שנת 1100. כלומר, כ-40 שנה לאחר יסודה של העיר. לפי רשימה שנערכה במקנס בשנת 1728, נמנית דמנאת בין עשרים ושישה המקומות במרוקו שבהם מצויות קהילות יהודיות. בכתובות ובגיטין כינו החכמים את עירם בשם "צור מוסא" (=חומת משה / מוסא), לפי המסורת המקומית ניתן השם הזה לעיר כבר מעת ייסודה, על שמו של חכם יהודי בשם מוסא בן ישי. דבר מסורת זו תועד בקונטרס שכונה "מעשה ניסים" (קזבלנקה ה'תרצ"ו) ותורגם ממרוקאית לעברית על ידי החוקר יששכר בן עמי.
בתי הכנסת
על מספרם של בתי הכנסת במקום מצויות ידיעות שונות: בעת ביקורו של נחום סלושץ בדמנאת היו מצויים במלאח שבעה בתי כנסת, אחד מהם הנושא את השם 'אלג'מאעה אלמוריסקוס' כלומר, בית הכנסת של מגורשי ספרד. כמו כן האדריכל יעקב פינקרפלד, שביקר בעיר במסגרת סיוריו בצפון אפריקה במטרה להנציח את הארכיטקטורה של בתי הכנסת, כתב כי העיר מחולקת לשני חלקים: 'המדינה' המוסלמית והמלאח היהודי, ובו מצויים שבעה בתי כנסת. הוא ביקר בארבעה מהם והתוכניות של שניים מהם מתוארות בספרו: "בית הכנסת ר' שלמה בן יעקב" ו"של יעקב בן איבגי". כאמור, בשנת 1893 בנה הסולטאן חסן הראשון חמישה בתי כנסת, אותם הוא הקיף בחומת מגן.
אחרי פטירתו של מלך מרוקו הסולטאן חסן הראשון ב-9 ביוני 1894 (ששלט החל ב-1873), נשרפו בתי הכנסת בדמנאת כתוצאה מהמהומות והביזה במלאח וספרי התורה נמכרו במרקש, כפי שכתב אבנצור למונטגיו ב-4 בספטמבר 1894. הגדול מביניהם נותר בחורבנו גם בשנים הבאות. כשהאוכלוסייה מנתה מעל אלף נפש, בעת שנות החסות הצרפתית, היו שישה או שבעה בתי כנסת, ולפי מידע אחר היו שמונה. ביומנו של החוקר חיים זאב הירשברג שביקר במרוקו בשנת ה'תשט"ו, מצוי תצלום של בית כנסת בדמנאת (תשי"ז, עמ' 152).
חכמי המקום
החל מהתקופה שסביב ראש המאה ה-18, ניתן להתוודע אל חכמים רבים שפעלו בדמנאת או שמוצאם ממנה. בין החכמים הראשונים שמוצאם מדמנאת הוא רבי מרדכי עטייא, בן ראש המאה ה-18, מחבר הספר "מר דרור" על מסכתות התלמוד. חכם זה קיבל את ראשית חינוכו בדמנאת, ואת לימודיו הגבוהים עשה במרקש, בה הוא שימש מאוחר יותר ר"מ. בעקבות לחצי המס הוא נדד ממרקש לאיזמיר שבטורקיה ושימש בה ר"מ, הוא חיבר שם ספרו על התלמוד "מר דרור" (דפו"ר איזמיר ה'ת"ץ).
חכם נוסף בן אותה התקופה הוא רבי לוי אביטבול שנודע לגדול בתורה בדמנאת שעלה לארץ והתיישב בחברון. הוא שב למרוקו בתפקיד שלוחא דרבנן האוסף תרומות עבור עניי חברון. רבי יעקב אבן צור כתב לו המלצה נלהבת ובראשה הוא הקדיש לו פיוט.
מהחכמים הנוספים שפעלו באותה התקופה: רבי יוסף הכהן ורבי שלמה עמאר, כנראה החכמים הראשיים של העיר, הם חתמו על מעשה ב"ד באלול ה'תע"א יחד עם רבי משה ישראל ששהה בדמנאת כשד"ר צפת. רבי שלמה בן יעקב בן הרוש, תואר על ידי הרב יעקב אבן צור "חכם דמנאת" ובשו"ת "משפט וצדקה ביעקב" מובאת הסכמתו "לפסק הכתוב בח' טבת התע"ב" - פסקם של רבי מרדכי הכהן עם חכמי פאס, באותו פסק נזכר שרבי שלמה "היה מצוי בסאלי יע"א". רבי משה בן חיים ואענונו, שהוספד על ידי רבי אהרן אזולאי מחכמי מרקש ותיארו: "החכם השלם כמה"ר משה בן חיים ואענונו ז"ל מעיר דמנאת". רבי יהודה אלמאליח (נפטר ה'תקצ"ח) שפעל בדמנאת במאה ה-18 ולימים היה מחכמי העיר טיטואן, הותיר יצירה ענפה בכ"י והזכיר שלושה מהחכמים בדמנאת: יוסף אלמליח, יוסף אדהאן ומסעוד בן לולו.
בספר "מלכי רבנן" סוקר המחבר, רבי יוסף בן נאים, שושלות ארוכות של חכמים ומקובלים מדמנאת ממשפחות נחמיאס ו"בן לולו" (שכונתה גם "בלולו"). בין המשפחות הנוספות שהעמידו שושלות של רבנים בדמנאת הן: בוחבוט, קדוש, דהאן, תויזר, אוחנה, ועקנין. מבניה של האחרונה נודע רבי דוד ועקנין מחבר הספר "וידבר דוד", שהיה ר"מ ואב"ד טבריה, ואביו של רבי מאיר ועקנין ששימש באותו התפקיד.
בדרך כלל הרבנים היו נמנים עם שושלות רבנים שכיהנו במקום אך הדבר השתנה בשנות החמישים, בהן כיהנו שני רבנים שאינם מדמנאת: רבי חיים רפאל שושנה ורבי שמעון דיין.
בית הקברות
לפי מסורת זקני העיר, בבית הקברות בדמנאת היה מתחם מיוחד בו היו קבורים חכמים קדמונים אשר כונו "מוואלין לגמרא" ("מוואלין" - בעלי, "לגמרא" - התלמוד, או: הירח). בית הקברות משך אליו אנשים ממקומות שונים והתפרסם באותן התקופות כמקום שהתפילה בו מחוללת ניסים. המשורר המפורסם בתקופתו, רבי יעקב אלכאבאש (ראש המאה ה-19), כתב פיוט "למעלת הרבנים הקבורים בעיר דמנאת זי"ע". בפיוטו הוא הזכיר כמה מחכמי העיר: דניאל שומר; משה טולידאנו; אברהם טולידאנו; אברהם בוחבוט; משה קדוש ובנו אברהם; מסעוד אוחנה; דוד אוחנה; מרדכי אוחנה; מימון עטייא; מרדכי עטייא"; יעקב קדוש; יהודה עמור; יעקב עמור; הדיין דוד הרוש; שלמה הרוש; אהרן כהן; אהרן אזולאי; דוד אזולאי; מסעוד ואענונו; ו"שלמה בר יעקב".
דמוגרפיה
לפי אומדנים שונים, בראשית שנות ה-50 של המאה ה-20 חיו בדמנאת כ-1800 יהודים. עם זאת, מקור אחר מוסר פרטים שונים לכאורה: ב-1920 - 2500 נפש. ב-1930 - 3000, ב-1936 - 3600, ב-1949 - 3900. אך לפי אומדנים אחרים המספרים נמוכים יותר. הרעב והמחסור בימי מלחמת העולם השנייה, בפרט בשנת 1944, גרמו לכך שכמעט מחצית היהודים עזבה את העיר. בשנת 1949 נמצאו בה 1852 יהודים, ורובם עלו לישראל. עם התגברות הלאומנות המרוקאית, החל ב-1953, שגרמה לאלימות קשה בשנים 1954–1955, העלייה לישראל קיבלה קצב מואץ. בשנות ה-60 נשארו בדמנאת אך מתי מעט.
חינוך והשכלה
לאורך השנים התחנכו ילדי המקום בחדר המסורתי ולאחר מכן המשיך מספר מצומצם מהם את לימודיו הגבוהים בבתי המדרש, או בישיבותיה של מרקש.
בשנת 1929 נפתח בית ספר על ידי כל ישראל חברים (כי"ח), ומקור משנות ה-30 של המאה ה-20 מוסר כי ידיעת השפה הצרפתית פשטה בקרב בני המקום הודות לפעילות זו.
לפי מפקדים, ב-1936 בבית הספר של כי"ח למדו 99 תלמידים, וב-1953 היה מספר התלמידים: 85 בנים ו-70 בנות. בתלמוד תורה למדו 50 תלמידים, ב'צלא' (בית הכנסת) למדו כמאה תלמידים, 75 נערים ונערות לא קיבלו כל חינוך פורמלי.
רשת אוצר התורה הפעילה אף היא סניף בדמנאת. בין תלמידיה נמנה מי שיהיה לימים ראב"ד ירושלים, רבי אליהו עצור.
תעסוקה
לפי מכתב מ-25 בספטמבר 1884, מספר יהודים מבוססים מדמנאת ניהלו קשרי מסחר עם מרקש, קזבלנקה וכפרי הסביבה, מבלי ידיעת מושל העיר. במכתב אחר שנכתב שנה אחר כך, על ידי דרומנד האי שגריר בריטניה במרוקו לשר החוץ, נזכרים בורסקאים יהודים. במקורות אחרים נזכרים יהודים בעלי מלאכה: בנאים, צורפים ונפחים. בנוסף לסוחרים והאומנים, היו בדמנאת רבים שעסקו בייצור מאחייה, ויין. לטעמו של החוקר נחום סלושץ, היה היין הדמנאתי מן הטעימים ביותר במרוקו..
מצוקותיהם של יהודי דמנאת במחצית השנייה של המאה ה-19
בצל המצוקות הללו פעל בדמנאת ארגון עזרה לנזקקים, אך היו חילוקי דעות למי להעניק סיוע ולמי לא ואף היו יהודים שנחשדו במעילה מן הכספים. כמו כן, השנים האלו לוו גם במתחים בין המעמדות.
פרעות נוספות אירעו בחודש אב ה'תרנ"ד (1894), וכפי שמספר כרוניקן בן התקופה:
העלייה לארץ ישראל
במהלך 1955 עלו כ-600 מתושבי דמנאת לארץ ישראל. שתי פרשיות נקשרו בבואם לארץ: האחת החלה בחודש מרץ של אותה שנה, בה נקלעו תושבי המקום למאבק בין נציג תנועת המושבות של מפא"י לבין זה של הפועל המזרחי, כאשר בחזית עמדה ההבטחה בכתב ובעל פה לקיים את דרישתם הבלתי מתפשרת של העולים, שהתיישבותם בארץ תהיה ביישוב דתי בלבד. ההבטחה לא מומשה. הפרשייה השנייה הייתה בחודש מאי, אז נאבקו חלק מהעולים נגד ההפנייה לפריפריה. במהלך מסעם הם התנו את העלייה בהתיישבות באחת מערי המרכז. כשהגיעו לנמל חיפה ביום חמישי השתהו שם גם במהלך יום שישי, לאחר מספר ניסיונות שכנוע שלא צלחו הם הובלו בכוח משטרתי אל עבר ערי הפריפריה. שתי פרשיות אלו שהסתיימו במאבקם הכושל שאף דוכא בכוח הזרוע ולווה בסערה תקשורתית, לא הקלו על קליטת העולים הטריים שמן הסתם לוותה ממילא בקשיים משמעותיים.
הגלקסיה הננסית הדובה הגדולה II
הגלקסיה הננסית הדובה הגדולה II היא גלקסיה ננסית אליפסואידית שנמצאת בקבוצת הכוכבים הדובה הגדולה במרחק של כ-104,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2006 כאזור עם צפיפות גבוהה של כוכבים עמומים עם בהירות נראית מדרגה 13.3.
מאפיינים
גודלה הזוויתי של הגלקסיה הוא כ-32 דקות קשת שממרחקה שקול לקוטר של כ-900 שנות אור. מסתה מוערכת בכ- מסות שמש, כ-10 מיליוניות ממסת שביל החלב, אך מסת הכוכבים הנראים שבה היא רק כ-4,100 מסות שמש, ונראה שהיא מורכבת בעיקר מחומר אפל שטיבו אינו ידוע. עוצמת ההארה הכוללת שלה היא רק פי 4,000 מעוצמת ההארה של השמש, כלומר קיימים על-ענקים שפולטים יותר אור ממנה. המתכתיות של כוכבי הגלקסיה נמוכה מאוד, כ-3 אלפיות מזאת של השמש, וזאת אחת מהגלקסיות עם רמת המתכתיות הנמוכה ביותר שמוכרות. דבר זה מראה שכוכבי הגלקסיה הם זקנים מאוד ואין בה יצירה של כוכבים חדשים.
פוליצמייסטר
פוליצמייסטר (בגרמנית: Polizeimeister) היה כינוי באימפריה הרוסית למפקד המשטרה בכל הערים המחוזיות והערים הגדולות.
תפקיד הפוליצמייסטר הוצג בשנת 1782 במסגרת "אמנת הפקיד". הפוליצמייסטר עמד בראש מועצת הכספים, והחל מהמחצית השנייה של המאה ה-19 בראש מחלקת משטרת העיר. לפוליצמייסטר היו כפופים כל שוטרי ומוסדות העיר, בעזרתם ביצע את תפקידו, שכללו ציות להוראות של הרשויות הגבוהות ביותר ויישום עונשי בית המשפט. תפקיד הפוליצמייסטר בוטל בעקבות המהפכה בפברואר 1917.
אובר-פוליצמייסטר
בפטרבורג, מוסקבה ובוורשה היו כמה מפקדי משטרה שכונו בשם אובר-פוליצמייסטר או ראש העיר.
האובר-פוליצמייסטר המוסקבאי
במוסקבה הוצג התפקיד בשנת 1722, מאז 1727 הוא היה כפוף למושל הכללי. הוא פיקח על פעילותם של אנשי המשטרה, היה אחראי על הסדר בעיר, עמד בראש שירותי כיבוי האש, "פיקח" על הסחר, השיפור העירוני והתנאים התברואתיים של מוסקבה, פיקח על קיום חוקים ותקנות של מוסדות עליונים ומרכזיים ועל יישום החלטות הרשות השופטת. בתחילת המאה העשרים במוסקבה היו 4 פוליצמייסטרים. כל אחד מהם ניהל מחלקת משטרה (יחידת מנהלי טריטוריאלי, אשר היוו 3-4 יחידות משטרה משולבות) שניהלו את תחנות המשטרה והרבעים (משנת 1881 - חולקו למחוזות משטרה עירוניים) פקידי הוצאה לפועל, ניהלו פיקוח על שטחים ציבוריים, ויקלו על המאסרים.
האובר-פוליצמייסטר הפטרבורגי
ביוני 1883 הורה הקיסר אלכסנדר השלישי "להחזיר את צו הניהול הישן של סנקט פטרבורג, להקצותו לראשות משטרת העיר, לאחר שהתפקיד שינה את שמו ממפקד המשטרה הראשי למושל העיר."
Save Me (שיר של BTS)
Save Me (בעברית: הצילי אותי; מעוצב כ-"Save ME") הוא שיר של להקת הבנים הדרום קוריאנית BTS מתוך אלבום האוסף הראשון שלהם, The Most Beautiful Moment In Life: Young Forever. הגרסה הקוריאנית המקורית יצאה לאור, על ידי חברת התקליטים ביג היט אנטרטיינמנט, ב-2 במאי 2016, בדרום קוריאה. הגרסה היפנית יצאה ב-7 בספטמבר 2016 לאלבומם היפני השני, Youth, על ידי יוניברסל מיוזיק יפן ודאף ג'אם.
מוזיקה ומילים
"Save Me" הוא שיר מסוג טרופ האוס ואלקטרופופ. ראיין דיילי מ-NME תיאר אותו כ"בהיר וקופצני באופן מטעה – קרנבל שמסווה את הבקשות לעזרה שבמילות השיר". השיר נפתח בסאונד סינתטי ואנרגטי שמתפתח לכיוון סאונד טרופ האוס. השיר בעל קצב מהיר ופזמון "תזיזתי". בבילבורד תואר השיר כ"עדין בעוצמתו". השיר נכתב על ידי פידוג, ריי מייקל ג'אן ג'וניור, אשטון פוסטר, סמנתה הרפר, RM, שוגה וג'יי-הופ, כאשר הראשון שימש גם כמפיק השיר. מבחינה מוזיקלית, השיר נכתב במפתח מז'ור והוא בעל 140 פעימות לדקה.
קידום
הלהקה החליטה לקדם את השיר באמצעות הופעות במשך שבוע, כאשר הופיעו ב-Mnet, KBS, MBC ו-SBS כמתוכנן כדי לאפשר פעילויות אחרות, הופעות ולעמוד בלוחות זמנים בחו"ל. הלהקה ביצעה את השיר גם בטקס פרסי ג'יני מיוזיק 2018.
הצלחה מסחרית
השיר הגיע למקום השני במצעד שירי העולם הדיגיטליים של בילבורד, כאשר נחסם מהכניסה למקום הראשון על ידי סינגל אחר של הלהקה, "Fire".
קרדיטים
הקרדיטים שלהלן לקוחים מהערות האלבום של The Most Beautiful Moment In Life: Young Forever.
הערות שוליים
undefined
יחסי הולנד–פולין
יחסי הולנד–פולין הם יחסי החוץ בין ממלכת הולנד לרפובליקת פולין.
היסטוריה
שתי המדינות מנהלות מערכת יחסים ארוכת שנים מימי הביניים. הקשר החזק שלהן החל במאה ה-16 כאשר המנוניטים ההולנדים החלו להתיישב בפולין כדי לברוח מרדיפות ברחבי אירופה. הם התיישבו בעיקר באזור הדלתא של הוויסלה, ומאוחר יותר גם במזוביה ובברדיצ'ב במחוז ווהלין. רבים מהטכניקה, התרבויות והתרומות של בני המנונית נותרו בפולין גם כיום, כדוגמה לסובלנות היסטורית של חבר העמים הפולני-ליטאי.
במהלך תור הזהב ההולנדי הועברו סחורות בין הולנד לפולין בחופשיות, כאשר סוחרים הולנדים קיבלו עמדות דומיננטיות בסחר עם הפולנים, להרחבת האמנות והאדריכלות. אולם כעבור שנים, היחסים בין שתי מדינות נותקו על ידי מחיצות פולין, ובמשך רוב 123 השנים הבאות לא היה קשר רשמי בין המדינות. עם זאת, מהגרים פולנים שנמלטו מרדיפות ברוסיה, אוסטריה ופרוסיה קיבלו תמיכה בהולנד ולעיתים התיישבו שם. בסוף המאה ה-18 התיישבו כמה מנוניסטים הולנדים בסמוך לערים לבוב והורודוק בחלק האוסטרי של פולין.
מנח
ראו גם
}}
יחסי הולנד–פולין
קשרים מודרניים
לאחר מלחמת העולם הראשונה והקמתה מחדש של פולין, שתי המדינות ביססו שוב יחסים. עם זאת, לא היו קשרים רשמיים עד למלחמת העולם השנייה, כאשר גרמניה הנאצית כבשה את שתי המדינות. בהיותם קורבנות של אכזריות נאצית, פולנים והולנדים חלקו גבולות משותפים שנלחמו נגד הנאצים. דיוויזיית השריון הפולנית הראשונה הצטרפה כחלק מבעלות הברית שהונהגה על ידי הממלכה המאוחדת השתתפה במלחמת השחרור ההולנדית נגד הנאצים וזכתה לשבחים על מאמציה הגבורה במאבקה לשחרור פולין והולנד כאחד. עם זאת, לאחר מלחמת העולם השנייה, הולנד ופולין נותקו לחלוטין בפעם השנייה, כאשר פולין נפלה בידי הקומוניסטים שבשליטת ברית המועצות בגוש המזרחי; ואילו הולנד הייתה חלק מהגוש המערבי של המלחמה הקרה. עם זאת, הולנדים תמכו בתנועת סולידריות להפיל את הקומוניסטים בפולין, שזכתה להצלחה מוחלטת והפילה את השלטון הקומוניסטי במזרח אירופה.
סחר, אנשים ושיתוף פעולה
פזורה פולנית קיימת גם בהולנד, והיא מתקבלת היטב על ידי המקומיים ההולנדים. מהגרים פולנים מהווים את קבוצת ההגירה השישית בגודלה להולנד.
שתי המדינות שומרות על קשר הדוק בקשרים אחרים, כאשר שתיהן חברות באיחוד האירופי ובנאט"ו.
CCTV-3
CCTV-3 הוא ערוץ טלוויזיה ציבורי סיני, המופעל על ידי הטלוויזיה המרכזית של סין. זהו ערוץ האומנות של השידור הציבורי הסיני, והוא משדר בעיקר מחול ומוזיקה.
מטרת הערוץ
הערוץ מספק מרחב בחירה חופשי, על מנת ליצור מגוון תוכניות לקהל הסיני. בשל כך, משדר CCTV-3 תוכניות בנושא בידור, לאום, אמנות, מוזיקה, מידע, ספרות, ריקוד ואמנות אחרת.
חשוב והתעשר
חשוב והתעשר (באנגלית: Think and Grow Rich) הוא ספר לפיתוח אישי ולעזרה עצמית שכתב נפוליאון היל בהשראתו ולפי הצעתו של איש העסקים הסקוטי-אמריקאי אנדרו קרנגי. הספר ראה אור בשנת 1937 במהלך השפל הגדול. הוא נשאר הספר הנמכר ביותר מבין ספריו של היל, ונטען שמכר 30 מיליון עותקים במהלך 70 השנים הבאות (אם כי אליס פיין האקט כותבת בספרה "70 שנים של רבי מכר"   שהמספר היה נמוך יותר.)
תוכן הספר
הבסיס לטקסט של "חשוב והתעשר" הושתת כבר בספרו המוקדם יותר של היל "חוק ההצלחה" (The Law of Success), כתוצאה של יותר מעשרים שנות מחקר בהם שהה היל במחיצתם של אנשים רבים שצברו הון רב במהלך חייהם.
לפי הצעתו של אנדרו קארנגי, למד היל את סגולותיהם של העשירים הללו ופיתח 15 "חוקים" של הצלחה שכל אדם יוכל ליישם אותם על מנת להשיג הצלחה. בספר "חשוב והתעשר" הוא צמצם את החוקים הללו לכדי 13 עקרונות וגיבש אותם לכדי פילוסופיה של הצלחה., בין העקרונות: שאיפה, אמונה, תכנון מאורגן, דמיון מצרפי (בפרק זה היל נותן את הדוגמה של הממציא אלמר גייץ), צוות שילוב המוחות, המסתורין של ההמרה המינית (שכוונתו התמרה של הדחפים המיניים לאנרגיה יצירתית) ועוד. היל מדגיש רבות את החשיבות של התמודדות עם פחדים ומקדיש לכך את הפרק האחרון בספר.
המהדורות הראשונות
המהדורה הראשונה של "חשוב והתעשר" יצאה לאור במרץ 1937. רק 15,000 עותקים הודפסו. אם כי הספר פורסם הרי ששמעו יצא בעיקר מפה לאוזן, והמהדורה הראשונה אזלה בתום שישה שבועות במחיר $1.50 לספר. אחרי כן הודפסו 10,000 עותקים נוספים, כדי לענות על הדרישה, והם נמכרו בתום שישה שבועות נוספים. המהדורה השלישית הסתכמה ב-20,000 עותקים.
הגרסה המקוצרת של 2004
בשנת 2004 קוצר הטקסט המקורי ויצא כספר בשם: "חשוב והתעשר: מהדורת המאה העשרים ואחת: מתוקנת ומעודכנת (Think and Grow Rich: The 21st-Century Edition: Revised and Updated). המוציא לאור היה High Roads Media. בגרסה זו ביל הרטלי, הסופר שהוא גם עורך הספר, הציג דוגמאות מודרניות לעקרונותיו של היל ביחד עם פרשנות שהוא צירף לאורך הספר. חלק מהקוראים הביעו את אכזבתם מכך באומרם שהדוגמאות המודרניות הן מיותרות, חסרות תועלת, מרגיזות, ושתוספת הפרשנות החיצונית מפריע לשטף הקריאה של הטקסט המקורי של נפוליון היל.
הגרסה המקורית, משוחזרת ומתוקנת
ב-2004 פרסמו Ross Cornwell את הספר "חשוב והתעשר: הגרסה המקורית, משוחזרת ומתוקנת", זה היה הטקסט המקורי של הספר, עם תוספות מועטות, הערות שוליים המקיפות המקוריות, מפתח ואחרית דבר שהיו בספר במקור. נכון ל-2008 גרסה זו ראתה אור במהדורה השלישית שלה.
עונת 1981/1982 בבונדסליגה
עונת 1981/1982 הייתה העונה ה-19 של הבונדסליגה, שהיא הליגה הגרמנית הבכירה בכדורגל. העונה החלה ב-8 באוגוסט 1981 והסתיימה ב-29 במאי 1982.
המבורג זכתה בתואר האליפות בפעם השנייה בתולדות המועדון.
על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
דרמשטאדט 98, ודיסבורג ירדו לבונדסליגה השנייה. באייר לברקוזן שיחקה בסדרת משחקי מבחן נגד קיקרז אופנבך ונותרה בליגה הבכירה.
כדורגלנים מצטיינים
הורסט רובש (המבורג) שכבש 27 שערים זכה בתואר מלך השערים של הליגה.
יממה שמשית
יממה שמשית (באנגלית: Solar Day) היא פרק הזמן שחולף בין שני מעברים עוקבים של השמש במצהר. פרק זמן זה שווה בקירוב ל-24 שעות (86400 שניות). כדור הארץ משלים הקפה סביב צירו אחת ל-23 שעות 56 דקות ו 4 שניות, ובאותו זמן הוא גם ממשיך בתנועתו להקפת השמש. בעוד שהכוכבים חוזרים למצהר כל 23 שעות ו 56 דקות, השמש זקוקה לעוד כ-4 דקות בממוצע על מנת לחזור בשנית למצהר. מכאן נובע ההבדל בין היממה השמשית ל.
אורך היממה השמשית איננו קבוע והוא משתנה הן בפרקי זמן קצרים והן ארוכים.
הגדרות
השעון האזרחי (UTC) מסונכרן בקרוב עם מיקום השמש הממוצעת וזאת על מנת להימנע ככל האפשר משימוש באורך היממה השמשית המשתנה כל הזמן. על כן, מאחר שהיממה השמשית אינה יכולה לשמש כאומדן זמן מדויק, השעון האזרחי (UTC) מבוסס על שעון אטומי, אך מוסיפים לו או גורעים ממנו שניות שלמות על מנת שיתאים בקירוב טוב לשעון השמשי הממוצע.
ההבדלים בין היממה השמשית הממוצעת לנראית
אורכה של היממה השמשית הנראית משתנה במקצת מיום ליום; בין היממה הקצרה ביותר לארוכה ביותר ההבדל כ-51 שניות. הסיבות לשינויים הללו הן:
כתוצאה מהשינויים הללו (בעיקר שני הראשונים), הפער בין היממה הקצרה ביותר לארוכה ביותר הוא 51 שניות לערך. הפרשים אלה מצטברים לשיאים של 14 דקות בפברואר ו-16 דקות בנובמבר.
משוואת הזמן
משוואת הזמן (באנגלית: Equation of Time) - ההפרש בין זמן השמש הנראה (למשל שעון שמש) לזמן השמש הממוצע (שמש שנעה במהירות זוויתית קבועה על פני כיפת השמיים). בגרף משמאל ניתן לראות את משוואת הזמן כתלות בזמן במשך השנה.
אנלמה
אנאלמה (באנגלית: Analemma) – עקומה דמוית הספרה שמונה המתקבלת ממסלול השמש בשמיים כפי שנראית בזמנים קבועים (לפי שעון שמשי ממוצע) מיום ליום. הצורה מתקבלת משילוב של קו הרוחב השמיימי המשתנה של השמש ומשוואת הזמן.
ליריקה (אתר שירה)
ליריקה הוא אתר מקוון לשירה וסיפור קצר.
כללי
אתר השירה המקוון ליריקה עלה למרשתת בשנת 2013 כהמשך של האתר כאוס שהקים המשורר ועורך הלשון שי אריה מזרחי (שא"מ). את האתר הקימו ענת קוריאל ורונית ליברמנש כמחווה לפעילות באתר כאוס של שא"מ ששם קץ לחייו באוקטובר 2012.
מיום הקמתו מפורסמים בו מדי שבוע בשבוע שני שירים בימים קבועים (שלישי ושבת) עם אפשרות לתגובות, ועד שנת 2018 העיר צוות האתר הערות על השירים המפורסמים. בנובמבר 2020 עבר האתר למתכונת תלת-שבועית ומפרסם יצירות בימי שני, חמישי ושבת.
בשנת 2015 הצטרף לצוות ליריקה העורך והמשורר יאיר בן-חור, ומאז הוא משמש נקדן הבית של האתר והעיר הערות על השירים עד שנת 2018.
את האתר הקים ומפעיל טכנית גיא חצרוני, בן זוגה של קוריאל.
בשנת 2019 עבר אתר ליריקה שינוי, שעד אז היה אתר שירה בלבד. במסגרת השינוי נפתחה פינת הסיפור הקצר בעריכתו של יאיר בן-חור, שמזמין את הקוראים לשלוח סיפורים קצרים שיעברו את עריכתו לפרסום באתר. כמו כן, נפתח מדור של המלצות הקריאה בעריכתו של גיא חצרוני – המלצות לספרי שירה ופרוזה. המדור קורא לגולשים לשלוח את המלצות הקריאה שלהם לפרסום במדור.
המשורר דוד אדלר פרסם כמה מאמרים באתר לזכרו של שי אריה מזרחי וכן מאמר על האתר עצמו. שיריו של אדלר מתפרסמים מעת לעת בליריקה.
משוררים בולטים שפרסמו בליריקה: דוד אדלר, אביחי קמחי, דפנה שחורי, טל ניצן, עודד פלד, עודד בן-דורי, יובל גלעד, איתן קלינסקי, שירה סתיו, חנה טואג ואורנה ריבלין.
מוסד פיננסי חוץ-בנקאי
מוסד פיננסי חוץ-בנקאי (באנגלית: non-bank financial institution) הוא מוסד פיננסי שאינו מחזיק ברישיון בנקאי, כגון חברות כרטיסי אשראי, חברות הלוואות וחברות ביטוח, ומספק שירותים פיננסים (אשראי, הלוואות, השקעות), אך אינו מגייס פיקדונות מהציבור.
תחרות
מוסדות פיננסים חוץ-בנקאים מגברים את התחרות והגמישות במערכת הפיננסית, ומשלימים את המערכת הבנקאית. בנוסף, הם מתאים את השירותים הפיננסיים לצרכים של לקוחות ספציפיים, עשויים להתמחות במגזר מסוים, ולפתח יתרון מידע באמצעות תהליך של מיקוד והתמחות.
בעולם, מוסדות פיננסים חוץ-בנקאים מציעים את רוב סוגי השירותים הבנקאיים, כגון הלוואות אשראי, מימון, תכנון פרישה, המסחר במניות, חיתום, כגון ניהול תיקי מניות ושירותי ניכיון. ניכיון מכשירים וייעוץ בפעילויות מיזוג ורכש.
המצב בישראל
בישראל פעל במשך שנים רבות שוק אפור לא מוסדר של מערכת מימון הפועלת מחוץ למערכת הפיננסית הממוסדת. בשנת 1993 נחקק "חוק הסדרת הלוואות חוץ-בנקאיות" שנועד להגן על הלווים בשוק זה. אחד המנגנונים בחוק הוא הגבלה של הריבית המרבית שאפשר לגבות בהלוואות חוץ-בנקאיות.
בעשור השני של המאה ה-21 התרחב באופן משמעותי השוק הפיננסי החוץ-בנקאי ונכנסו שחקנים חדשים לתחרות באספקת שירותים בנקאיים ופיננסיים נפוצים. בשנת 2015, המליצה "הועדה להגברת התחרותיות בשירותים בנקאיים ופיננסיים" (ועדת שטרום) על הקמתו של מפקח פיננסי על מוסדות אשראי חוץ־בנקאיים.
בשנת 2022 נודע על הסתבכות וחשד למעילה של שתי חברות גדולות למימון חוץ בנקאי בישראל:
1 ."יונט קרדיט" בראשות צחי אזר, שלמה אייזיק ושי פנסו, עם משה כחלון, לשעבר שר האוצר, שהיה יו"ר החברה עד התפטרותו ביוני 2022
2. "גיבוי אחזקות", בעלים ויו"ר יהונתן כהן
מימון חוץ בנקאי
חברות המספקות מימון חוץ בנקאי לעסקים על ידי הלוואה קצרת טווח (בדרך כלל בטווח של 30-120 יום).
חברות ביטוח וחיסכון לטווח ארוך
חברות ביטוח פנסיה וגמל המספקות מימון לטווח ארוך, לדוגמה לפרויקטים של פיתוח תשתיות.
אשראי צרכני
חברות המספקות אשראי לצרכנים, לרכישת רכב, שיפוץ דירה וכדומה. לדוגמה חברת "מימון ישיר" מקבוצת "ביטוח ישיר".
עושי שוק
ברוקר אשר קיבל על עצמו לקנות או למכור נייר ערך מסוים, כאשר מופיע ביקוש או היצע בנייר ערך זה והוא לא נמכר או נקנה בשער הנתון בנייר הערך. פעילותו של עושה השוק חיונית לסחירות של נייר הערך שכן היא מבטיחה שיהיה ביקוש גם כאשר הציבור הרחב בזמן נתון אינו מעוניין בו.
גמ"ח הלוואות
מוסד פיננסי חוץ-בנקאי יהודי-מסורתי שייעודו מתן הלוואות ללא ריבית לנצרכים. הגמ"חים אינם תחת פיקוח רשות שוק ההון ביטוח וחיסכון עקב לחצים מצד חברי הכנסת החרדים להחריג אותם.
האירוויזיוניסטים
האירוויזיוניסטים הוא סרט תעודה ישראלי בבימויו של אסף לביא הראל, היה פרויקט הגמר שלו במכללת בית ברל ויצא לאקרנים בשנת 2013. הסרט עוקב אחר אסף, במאי הסרט, מעריץ אירוויזיון אשר מנסה להתקבל לקהילת מעריצי האירוויזיון דרך ריטה מרקוביץ', לאון קיכלר ודניאל דונקלמאן, שלושה מעריצי אירוויזיון מושבעים. הסרט מתאר את האופן שבו האירוויזיון משפיע עליהם.
אסף הוא בנה של ד"ר יעל הראל, מומחית לספרות אנגלית, מרכיב שלא מוזכר בסרט, אך יש להניח בעל השפעה על אישיותו של יוצר הסרט, ועל נטייתו להעריץ אמנויות בשפה האנגלית.
מסע העלייה לרגל של המלך
מסע העלייה לרגל של המלך (באנגלית: The King's Pilgrimage) הוא כינוי שניתן לביקור שערך מלך בריטניה ג'ורג' החמישי בשנת 1922 בבתי קברות צבאיים של האימפריה הבריטית בחזיתות הלחימה של מלחמת העולם הראשונה בבלגיה ובצרפת. הסופר רודיארד קיפלינג כתב אודות המסע את הפואמה בשם זה, שהיא שנתנה לו את כינויו. באותה שנה גם פורסם ספר אודות הביקור, שנשא את אותו השם.
מסע המלך
במהלך המלחמה ביקר המלך ג'ורג' החמישי מספר פעמים בחזית המערבית. בשנת 1922, כאשר מלאכת בניית בתי הקברות והחלפת המצבות בבלגיה ובצרפת עמדה בעיצומה, ביקש המלך לצאת לביקור בהם, כמו רבבות מקרובי הנופלים שבאו לבקר את קברות יקיריהם בשנים שלאחר המלחמה. ביקורו נמשך שלושה ימים (11–13 במאי 1922). פמלייתו יצאה ליעדיה בדרך הים, ברכבת ובמכוניות. בפמליית המלך נכללו הפילדמרשל דאגלס הייג, שפיקד על צבאות האימפריה הבריטית בחזית המערבית, ופביאן וייר, מייסד הוועדה האימפריאלית וסגן יושב הראש שלה.
ב-11 במאי החל הביקור בבלגיה בפגישה של המלך עם אלברט הראשון, מלך הבלגים. בהמשך היום ביקר המלך בנמל זבריחה, שהיה אתר הפשיטה הבריטית ב-1918 ובעיר איפר שהייתה מוקד לחימה בריטית עקוב מדם במשך שנים אחדות. המלך ביקר בבתי קברות אחדים סביבה, לרבות טיין קוט, הגדול בבתי הקברות הבריטים בחזית המערבית. באתר זה הציע המלך שצלב ההקרבה יוקם על גבי מצדית גרמנית שהייתה ממוקמת במרכזו, וכך אכן נעשה בהמשך. באיפר ביקר המלך באתר שנקבע להקמת אנדרטת שער מנן להנצחת הנעדרים בפלנדריה. הוא ביקר שם גם בקברו של בן דודתו הנסיך מוריס מבאטנברג וכן בקברי שלישיו לשעבר צ'ארלס פטי-פיצמוריס וויליאם קאדוגן. כולם נפלו בקרבת איפר ב-1914. המלך בילה את הלילה בווימי שבצרפת - האתר שבו התחולל ב-1917 קרב רכס וימי ובו הוקמה לימים אנדרטה קנדית גדולה לנופלים. משם שלח המלך מברק אל גנרל ג'וליאן בינג, המושל הכללי של קנדה, שפיקד על הגיס הקנדי בקרב בווימי.
ב-12 במאי ביקר המלך בבית הקברות הצבאי הצרפתי הענק בגבעת נוטרדאם דה לורט (Notre Dame de Lorette), שם חלק כבוד לנופליה של צרפת במלחמה ועיין בתוכנית הבזיליקה שנועדה לקום במקום. המלך פגש שם לבקשתו את המרשל פוש וכן את הבישוף של אמיין ונכבדים צרפתים אחרים. בהמשך היום סייר המלך בבתי קברות רבים בזירת הקרב על הסום. המלך בילה את הלילה באטפל (Etaples) שעל החוף. 13 במאי, יום המסע האחרון, החל בביקור בבית הקברות הצבאי באטפל, ובו למעלה מ-11,500 קברים, שאותו חנך המלך לאחר תום בניית הקבע בו. הוא פגש שם לבקשתו את נציגי מדינות הדומיניונים שהשתתפו במלחמה לצידה של בריטניה - קנדה, אוסטרליה, ניו זילנד, דרום אפריקה וניופאונדלנד. המלך גם הניח שם זר על קבר חייל לפי בקשה שהפנתה אמו אל המלכה מרי. בהמשך היום ביקר המלך בבית הקברות ההודי מירוט (Meerut) ופגש שם את נציג מזכיר המדינה להודו. לסיום ביקר המלך בבית הקברות הבריטי בטרלינקת'ון (Terlincthun). אתר זה, ליד העיר בולון-סור-מר, נבחר כי בתנאי ראות טובים ניתן לצפות ממנו בצוקים הלבנים של חוף בריטניה, המצוי כ-50 קילומטר בלבד משם. המלך שב לארצו בליווי של שייטת אוניות מלחמה בריטיות וצרפתיות.
המלך ביקר במסעו קברים של חללי כל מדינות האימפריה. הוא פגש אנשי צבא, עובדים מקומיים של הוועדה האימפריאלית, בנאים שעסקו בבניית האתרים וגננים שטיפלו בהם.
הביקור הוגדר כפרטי בעיקרו והיה מלווה בהדר וטקס מעטים. במספר אתרים הניחו המלך ופמלייתו זרים וקיימו שתי דקות דומייה. שני טקסים גדולים יותר שהתקיימו היו בנוטרדם דה לורט ובטרלינקת'ון. באתר הראשון זכה המלך לתרועת כבוד של משמר צבאי צרפתי, סקר את המשמר, הניח זר, נשא דברים וקיים שתי דקות דומייה. בטקס בטרלינקת'ון השתתפה המלכה מרי והצטרפו של פמליית המלך מספר נכבדים, לרבות אדמירל ביטי, נציג הצי, גנרל דה קסטלנו, נציג צבא צרפת, ואדריכל הרברט בייקר, מתכנן בית הקברות. המלך הניח זר למרגלות צלב ההקרבה, ולאחר הצדעה שלו ושל משמר כבוד צבאי צרפתי לנופלים קוימו שתי דקות דומייה. לאחריהן, כשפניו אל מצבת הזיכרון, שכוסתה בדגל היוניון ג'ק, נשא המלך נאום שחובר על ידי קיפלינג. אחריו נאם דה קסטלנו והבטיח לשמור על קברי הנופלים הבריטים ולכבדם. המלכה מרי הניחה זר למרגלות מצבת הזיכרון, משמר הכבוד הצרפתי הרכין את דגליו וחצוצרנים צבאיים בריטים השמיעו את התרועה Last Post.
דונלד קריספ
דונלד קריספ (באנגלית: Donald Crisp; 27 ביולי 1882 – 25 במאי 1974) היה שחקן קולנוע, במאי ומפיק בריטי. הקריירה שלו השתרעה מהתקופה המוקדמת של הסרטים האילמים עד שנות ה-60 של המאה ה-20.
מסע העלייה לרגל של המלך
מסע המלך
רוג'ר איירס (Roger Ayers) מאגודת קיפלינג כתב כי מסע המלך הועיל, כפי שקיוותה הוועדה האימפריאלית, להשתיק סופית את קריאותיהם של אלו שהמשיכו לדרוש את החזרתם של נופלים מסוימים מאירופה לקבורה בבריטניה ואת הקמתן באירופה של אנדרטאות אישיות לחלק מהנופלים.
הפואמה
רודיארד קיפלינג שכל את בנו ג'ון בחזית המערבית ב-1915. הוא שימש כיועץ לוועדה האימפריאלית לקברי מלחמה בעיצוב אנדרטאות הזיכרון שהקימה. במהלך מסע המלך הוא קיים מסע משלו בבלגיה ובצרפת, אך התבקש להצטרף אל המלך בכמה הזדמנויות. לאחר תום המסע כתב את הפואמה שנתנה למסע את שמו והיא פורסמה בעיתון הטיימס ב-15 במאי 1922, ובהמשך גם בארצות הברית. הפואמה, בת תשעה בתים, מאזכרת את צלב ההקרבה ומצבת הזיכרון שהוצבו ברוב בתי הקברות הבריטים, את "ארבעת הנהרות האדומים" - הסום, המארן, האואז והאיזר, החולפים כולם בשדות הקרב של צפון צרפת. כן היא מאזכרת את הנופלים - "חמש מאות אלף ג'נטלמנים מאלו ששירתו את מלכם" ואת הנעדרים - "מאה אלף גברים שמתו שאת קבריהם איש לא יידע".
דונלד קריספ
ביוגרפיה
הוא נולד בלונדון כ"ג'ורג' ויליאם קריספ". השתתף במלחמת הבורים, שירת במודיעין הבריטי במלחמת העולם הראשונה וכקצין מנהלה במילואים בצבא ארצות הברית במלחמת העולם השנייה בדרגת קולונל.
מסע העלייה לרגל של המלך
הפואמה
קיפלינג כלל תיאור של מסע המלך גם בסיפור קצר פרי עטו בשם החוב (The Debt), שהתפרסם בשנת 1930.
דונלד קריספ
ביוגרפיה
ב-1908 הגיע לארצות הברית ושיתף פעולה עם ד. וו. גריפית'. ביים כשבעים סרטים אילמים והופיע באחדים מהם בתפקידי משנה. תפקידו הבולט בתקופה זאת היה בסרט לידתה של אומה בתפקיד גנרל יוליסס ס. גרנט.
מסע העלייה לרגל של המלך
הספר
ב-1922, זמן מה לאחר מסע המלך, פורסם בבריטניה ספר שנשא את שמה של הפואמה. הוא הכיל 61 תצלומים מהמסע, בתוספת 34 עמודי טקסט מלווה שחובר על ידי העיתונאי האוסטרלי פרנק פוקס. הפואמה של קיפלינג הובאה בתחילת הספר ושורותיה שימשו ככותרות לפרקיו ולמקצת התמונות שבו. בהקדמה לספר כתב המלך כי הצטער לשמוע על הקושי של משפחות שכולות רבות של חללי המלחמה לבקר את קברי יקיריהן באירופה משום חסרון כיס, והביע תקווה שמכירת הספר תסייע בכך. הספר נמכר בעותקים רבים וכל ההכנסות ממכירתו הועברו לארגונים שסייעו למשפחות השכולות לעלות לקברי יקיריהן.
דונלד קריספ
ביוגרפיה
הוא צלח יפה את תקופת הסרט המדבר, הפסיק לביים והקדיש עצמו למשחק. הוא הופיע בעשרות סרטים, רובם בתפקידי משנה, ביניהם:
מסע העלייה לרגל של המלך
הספר
הפואמה של קיפלינג נכללה גם בספר The Silent Cities שיצא לאור ב-1929. היה זה מדריך שפרסמה הוועדה האימפריאלית לבתי הקברות והאנדרטאות שלה בבלגיה ובצרפת.
דונלד קריספ
ביוגרפיה
ב-1960 נקבע על שמו כוכב - בשדרת הכוכבים של הוליווד.
מסע העלייה לרגל של המלך
הספר
במאי 2022 ביקרה אן, הנסיכה המלכותית בבית הקברות באטפל לציון מלאת מאה שנים למסע העלייה לרגל של ג'ורג' החמישי.
הצרפתים הדגולים ביותר
הצרפתים הדגולים ביותר (מצרפתית: Le Plus Grand Français) הייתה תוכנית טלוויזיה ששודרה בערוץ France 2 בשנת 2005, והתבססה על התוכנית 100 הבריטים הגדולים של BBC. התוכנית שאלה את אזרחי צרפת מי לדעתם הוא הצרפתי או הצרפתייה הדגולים ביותר בהיסטוריה. מנחי התוכנית היו מישל דרוקר ותיירי ארדיסון. הפרק האחרון של התוכנית שודר בסנאט הצרפתי.
הזוכים
1. שארל דה גול - מנהיג פוליטי וצבאי 2. לואי פסטר - מדען 3. האב פייר - כומר קתולי ופעיל חברתי 4. מארי קירי - מדענית, זוכת פרס נובל בכימיה 5. קולוש - קומיקאי 6. ויקטור הוגו - סופר ומחזאי 7. בורביל - זמר ושחקן 8. מולייר - מחזאי 9. ז'אק קוסטו - אקולוג 10. אדית פיאף - זמרת 11. מרסל פניול - סופר, מחזאי ובמאי 12. ז'ורז' ברסנס - זמר, משורר ומלחין 13. פרננדל - שחקן קולנוע ותיאטרון 14. ז'אן דה לה פונטן - משורר 15. ז'ול ורן - סופר 16. נפוליאון בונפרטה - מדינאי ומצביא 17. לואי דה פינס - שחקן 18. ז'אן גאבן - שחקן קולנוע 19. דניאל בלוואן - זמר 20. סרז' גינסבורג - זמר יוצר, מלחין 21. זינדין זידאן - שחקן כדורגל 22. קרל הגדול - מלך ומצביא 23. לינו ונטורה - שחקן קולנוע 24. פרנסואה מיטראן - נשיא צרפת 25. גוסטב אייפל - מהנדס ואדריכל 26. אמיל זולא - סופר ופובליציסט 27. האחות עמנואל - נזירה ופעילה חברתית 28. ז'אן מולן - לוחם בשורות הרזיסטאנס 29. שארל אזנבור - זמר, מלחין ושחקן קולנוע 30. איב מונטאן - שחקן קולנוע וזמר 31. ז'אן ד'ארק - מצביאה צרפתית 32. פיליפ לקלרק - גנרל צרפתי אשר פעל במלחמת העולם השנייה במסגרת צבא צרפת החופשית 33. וולטר - פילוסוף וסופר 34. ג'וני האלידיי - שחקן קולנוע וזמר 35. אנטואן דה סנט-אכזופרי - סופר, משורר ועיתונאי 36. קלוד פרנסואה - זמר ומשורר 37. קריסיטאן קרבו - מנתח אשר ביצע את השתלת הלב הראשונה באירופה בשנת 1968 38. ז'אן-פול בלמונדו - שחקן קולנוע ותיאטרון 39. ז'ול פרי - פוליטיקאי צרפתי, כיהן כשר חינוך וחוץ בסוף המאה ה-19 40. האחים לומייר - מאבות הקולנוע והצילום 41. מישל פלאטיני - שחקן כדורגל 42. ז'אק שיראק - נשיא צרפת 43. שארל טרנה - זמר וכותב פזמונים 44. ז'ורז' פומפידו - נשיא צרפת 45. מישל סרדו - זמר 46. סימון סיניורה - שחקנית וסופרת 47. הרון טזייף - גאולוג וחוקר הרי געש 48. ז'אק פרוור - משורר 49. אריק טברלי - ימאי 50. לואי הארבעה עשר - מלך צרפת
שמואל צבי דנציגר
רבי שמואל צבי דנציגר (תר"כ, 1860 - כ"ט בתשרי תרפ"ד, 9 באוקטובר 1923) היה האדמו"ר השלישי בשושלת חסידות אלכסנדר, הוא כיהן כאדמו"ר בין השנים תר"ע - תרפ"ד (1910 - 1923) נחשב בזמנו לאחד מגדולי אדמור"י פולין, וחסידיו נאמדו בעשרות אלפים.
ביוגרפיה
נולד בעיירה טורצ'ין שבווהלין (כיום אוקראינה) לרבי יחיאל דנציגר, ממלא מקומו של רבי דוב בעריש מביאלה שהיה ממלא מקומם של רבי מנחם מנדל מוורקא ורבי יצחק מוורקא.
לאחר פטירת אחיו הישמח ישראל בשנת תר"ע (1909) ללא ילדים, הוכתר על ידי רוב חסידי אחיו לאדמו"ר.
עד הכתרתו כאדמו"ר, השתדל להסתיר את מעשיו, אך לאחר שהחל לכהן כאדמו"ר רבים הסתופפו בצילו. התאפיין בהנהגה רחימאית, היה ידוע כאוהב ישראל ועניו, תפילותיו היו ברגש רב בבכי ובתחנונים, ועשרות אלפי חסידי אלכסנדר שהיו פזורים בכל פולין קיבלו עליהם את הנהגתו. יסד את 'ישיבת בית ישראל' (על שם אחיו) באלכסנדר (אלכסנדרוב בשמה הפולני). ישיבה זו הייתה הראשונה מרשת הישיבות שנפתחו לאחר פטירתו על ידי בנו ברחבי פולין. ייסוד ישיבה לבחורים היה חידוש בזמנו, ועד אז היה נהוג בפולין שהבחורים לומדים ב'שטיבלאך'.
נפטר ביום שלישי כ"ט בתשרי תרפ"ד, ולמחרת הובא לקבורה בעיירה אלכסנדר לצד אביו ואחיו.
דברי תורתו נדפסו בספר "תפארת שמואל" על התורה ומועדים. הספר נלקט מהמאמרים שנאמרו בעריכת שולחנו בליל שבת ובסעודה שלישית. בשונה מספרו של אחיו, ספרו מבוסס על דרך חסידות פשיסחה, ובו דברי חסידות עמקניים המבוססים על תורת הקבלה, אבל גם נדפס בשפה פשוטה ומותאמת להמון עם.
לאחר פטירתו הוכתר בנו הבכור רבי יצחק מנחם מנדל דנציגר כאדמו"ר הרביעי בשושלת חסידות אלכסנדר, וכיהן עד מלחמת העולם השנייה, בה נרצח בטרבלינקה.
בנו רבי שרגא פייבל מראדום
בנו בכורו היה רבי שרגא פייבל מראדום. בעת מלחמת העולם הראשונה בשנת תרע"ד, התקדם הצבא הגרמני עד לקרבת העיר ראדום, בליל מוצאי שבת אחד, לקח רבי שרגא פייבל סידור ונר ויצא ביחד עם עוד חסידים למרפסת דירתו לקידוש לבנה, שכנים נוצרים העלילו עליהם לפני מפקדי הצבא הרוסי, שהם איתתו כביכול לאויב הגרמני, וקלגסי הצאר הרוסי עצרו אותם מיד. משנודע הדבר בעיר החלה השתדלות פעילה של אנשים נכבדים אצל השלטונות הרוסיים כאשר כולם העידו כי העצורים הם אנשים חפים מכל פשע, ומושלה הצבאי של העיר הבטיח לחקור בדבר, והיהודים חשבו שישמור את דברו ולא פנו לערכאה גבוהה יותר. אולם אותו רשע לא עמד בדיבורו. השכם בבוקר הובאו השלשה בפני בית דין צבאי שמצאם אשמים בריגול, ונשפטו למוות בתליה, ופסק הדין הוצא לפועל מיד באותו יום, יום ה' כי תצא י״ב אלול.
גטו בודפשט
גטו בודפשט שמכונה "הגדול" היה הגטו שבו רוכזו יהודי בודפשט, הונגריה וסביבותיה לאחר הכיבוש הנאצי של הונגריה בתקופת מלחמת העולם השנייה ועד לשחרור הונגריה בידי הצבא האדום הסובייטי.
גטו בודפשט כלל מספר גושי בניינים ברובע היהודי הישן, מסביב לבית הכנסת הגדול, שהוקף גדר כדי למנוע הברחת סחורה פנימה, או אנשים החוצה. הנאצים נכנסו להונגריה ב־19 במרץ 1944, והגטו הוקם למשך שלושה חודשים בלבד - מנובמבר 1944 עד לשחרור העיר בינואר 1945.
כמו בגטאות אחרים שהקימו הנאצים באירופה, גטו בודפשט היה מנותק לחלוטין מהעולם החיצון - לא הוכנס מזון פנימה, ואפילו זבל לא נלקח החוצה ממנו. בנוסף, הצפיפות הייתה גדולה, ושילוב התנאים הללו גרם לתחלואה גבוהה והתפשטות מחלות כמו טיפוס. אחד ממנהיגי הגטו הגדול היה מיקשה דומונקוש חבר במועצת היהודים, היודנראט (Judenrat) של בודפשט בהנהגת שאמו שטרן והגן על יהודי הגטו בהקרבה עצמית רבה.
מעל למחצית מתושבי הגטו נשלחו למחנות ריכוז בעיקר באמצעות צעדות המוות בודפשט-הדיישהאלום (סתיו 1944) לגבול האוסטרי. מהקמת הגטו ועד לשחרורו קטנה אוכלוסיית הגטו מ־200,000 איש ל־70,000, כשלרוב הנותרים ניתנה הגנה דיפלומטית על ידי פוליטיקאים מארצות נייטרליות במלחמה כגון שווייץ ושוודיה. רוב הנשלחים מהגטו הוצעדו למחנות ריכוז בגבול אוסטריה, באוסטריה (מאוטהאוזן) ובגרמניה (ברגן-בלזן). חלקם שוחר בידי הצבא האדום וחלקו בידי הצבא האמריקאי.
לינקולן סדרה L
לינקולן סדרה L (באנגלית: Lincoln L series, נקרא גם: Lincoln Model L) היא מכוניות סלון בסגנון גוף "Torpedo (car)" מתוצרת חטיבת היוקרה "לינקולן" ("Lincoln Motor Company" ) מבית יצרנית הרכב האמריקאית פורד אשר יוצרו בין השנים 1920–1930.